CELEX: 32020D0050
Language: ro
Date: 2020-01-21 00:00:00
Title: Decizia de punere în aplicare (UE) 2020/50 a Comisiei din 21 ianuarie 2020 de modificare a Deciziei de punere în aplicare (UE) 2019/919 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului în ceea ce privește identificarea navelor mici, sistemul de codificare, construcția corpului și eșantionajul pentru nave monococi

22.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 17/3
               
            
         DECIZIA DE PUNERE ÎN APLICARE (UE) 2020/50 A COMISIEI
         din 21 ianuarie 2020
         de modificare a Deciziei de punere în aplicare (UE) 2019/919 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului în ceea ce privește identificarea navelor mici, sistemul de codificare, construcția corpului și eșantionajul pentru nave monococi
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2013/53/UE a Parlamentului European și a Consiliului (2), produsele care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate a fi conforme cu cerințele vizate de standardele respective sau de părți ale acestora prevăzute la articolul 4 alineatul (1) din Directiva 2013/53/UE și în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2015) 8736 a Comisiei (3), Comisia a înaintat o cerere către CEN/Cenelec pentru elaborarea, revizuirea și finalizarea lucrărilor privind standardele armonizate în sprijinul Directivei 2013/53/UE prin abordarea cerințelor esențiale mai stricte prevăzute la articolul 4 alineatul (1) din Directiva 2013/53/UE și în anexa I la directiva respectivă în comparație cu Directiva abrogată 94/25/CE a Parlamentului European și a Consiliului (4).
                  
               
                     (3)
                  
                  
                     Concret, CEN/Cenelec au fost invitate să adopte un nou standard de identificare a ambarcațiunilor pentru care cerințele esențiale sunt prevăzute în partea A punctul 2.1 din anexa I la Directiva 2013/53/UE. De asemenea, celor două entități li s-a solicitat să țină seama în mod corespunzător de elementele care fac obiectul unor acte de punere în aplicare adoptate în temeiul articolului 49 din Directiva 2013/53/UE, pentru a se evita suprapunerea cerințelor.
                  
               
                     (4)
                  
                  
                     Pe baza cererii prevăzute în Decizia de punere în aplicare C(2015) 8736, CEN a elaborat standardul EN ISO 10087:2019 Nave mici – identificarea navelor – sistem de codificare.
                  
               
                     (5)
                  
                  
                     Comisia, împreună cu CEN, a evaluat dacă standardul EN ISO 10087:2019 elaborat de CEN respectă cerințele prevăzute în Decizia de punere în aplicare C(2015) 8736 și dacă este conform cu actele de punere în aplicare adoptate în temeiul articolului 49 din Directiva 2013/53/UE.
                  
               
                     (6)
                  
                  
                     Regulamentul de punere în aplicare (UE) 2017/1 al Comisiei (5), adoptat în temeiul articolului 49 alineatul (1) litera (c) din Directiva 2013/53/UE, stabilește norme privind identificarea ambarcațiunilor, în special normele minime privind procedura de atribuire și de gestionare a codului unic al producătorului.
                  
               
                     (7)
                  
                  
                     Standardul EN ISO 10087:2019 stabilește detaliile referitoare la numărul de identificare al ambarcațiunii în ceea ce privește dimensiunea și stabilitatea marcajului, amplasarea, numărul duplicat al numărului de identificare, momentul marcării și formatul afișajului. Acesta completează structura numărului de identificare al ambarcațiunii prevăzut la articolul 3 din Regulamentul de punere în aplicare (UE) 2017/1.
                  
               
                     (8)
                  
                  
                     Prin Decizia de punere în aplicare C(2015) 8736 comitetelor CEN/Cenelec li s-a solicitat, de asemenea, să revizuiască standardele ale căror referințe au fost publicate în Jurnalul Oficial al Uniunii Europene C 87 din 13 martie 2015.
                  
               
                     (9)
                  
                  
                     Pe baza cererii prevăzute în Decizia de punere în aplicare C(2015) 8736, CEN a elaborat standardul EN ISO 12215-5:2019 Nave mici – construcția corpului și eșantionaj, partea 5.
                  
               
                     (10)
                  
                  
                     Comisia, împreună cu CEN, a evaluat dacă standardul EN ISO 12215-5:2019 elaborat de CEN respectă cererea prevăzută în Decizia de punere în aplicare C(2015) 8736.
                  
               
                     (11)
                  
                  
                     Standardul EN ISO 12215-5:2019 se referă la cerințele esențiale prevăzute în partea A punctul 3.1 din anexa I la Directiva 2013/53/UE și stabilește detaliile referitoare la presiunea de calcul pentru monolit, calculul solicitărilor, determinarea eșantionajului.
                  
               
                     (12)
                  
                  
                     Standardele EN ISO 10087:2019 și EN ISO 12215-5:2019 îndeplinesc cerințele pe care urmăresc să le acopere și care sunt prevăzute la articolul 4 alineatul (1) din Directiva 2013/53/UE, precum și la punctele 2.1 și 3.1 din partea A a anexei I la directiva respectivă. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (13)
                  
                  
                     Standardul EN ISO 12215-5:2019 înlocuiește standardul EN ISO12215-5:2018. Prin urmare, este necesar să se retragă referința standardului EN ISO 12215-5:2018 din Jurnalul Oficial al Uniunii Europene.
                  
               
                     (14)
                  
                  
                     Pentru a acorda producătorilor suficient timp să se pregătească pentru aplicarea standardului EN ISO 12215-5:2019, este necesar să se amâne retragerea referinței standardului care se înlocuiește până la 30 iunie 2021.
                  
               
                     (15)
                  
                  
                     Referințele standardelor armonizate elaborate în sprijinul Directivei 2013/53/CE sunt publicate în Decizia de punere în aplicare (UE) 2019/919 a Comisiei (6). Pentru a se asigura că referințele standardelor armonizate elaborate în sprijinul Directivei 2013/53/UE sunt enumerate în același act, referințele standardelor EN ISO 10087:2019 și EN ISO 12215-5:2019 trebuie incluse în anexa I la decizia de punere în aplicare respectivă, iar referința standardului EN ISO 12215-5:2018 trebuie eliminată din anexa respectivă.
                  
               
                     (16)
                  
                  
                     Prin urmare, Decizia de punere în aplicare (UE) 2019/919 trebuie modificată în consecință.
                  
               
                     (17)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/919 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 1 din anexă se aplică începând cu 1 iulie 2021.
         
         
            Adoptată la Bruxelles, 21 ianuarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).
         
            (3)  Decizia de punere în aplicare C(2015) 8736 a Comisiei din 15 decembrie 2015 privind o cerere de standardizare, adresată Comitetului European de Standardizare și Comitetului European de Standardizare în Electrotehnică în ceea ce privește ambarcațiunile de agrement și motovehiculele nautice în sprijinul Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE.
         
            (4)  Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (JO L 164, 30.6.1994, p. 15).
         
            (5)  Regulamentul de punere în aplicare (UE) 2017/1 al Comisiei din 3 ianuarie 2017 privind procedurile de identificare a ambarcațiunilor în temeiul Directivei 2013/53/UE a Parlamentului European și a Consiliului privind ambarcațiunile de agrement și motovehiculele nautice (JO L 1, 4.1.2017, p. 1).
         
            (6)  Decizia de punere în aplicare (UE) 2019/919 a Comisiei din 4 iunie 2019 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului (JO L 146, 5.6.2019, p. 106).
      
      
         
            ANEXĂ
            Anexa I la Decizia de punere în aplicare (UE) 2019/919 se modifică după cum urmează:
            
                        1.
                     
                     
                        Rubrica nr. 18 se elimină.
                     
                  
                        2.
                     
                     
                        Se adaugă următoarele rubrici:
                        
                                    Nr.
                                 
                                 
                                    Referința standardului
                                 
                              
                                    „32.
                                 
                                 
                                    EN ISO 10087:2019
                                 
                              
                                     
                                 
                                 
                                    Nave mici – identificarea navelor – sistem de codificare
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Nave mici – construcția corpului și eșantionaj, Partea 5: Presiunea de calcul pentru monolit, calculul solicitărilor, determinarea eșantionajului”